Det gamle arbeiderstrøket ligger rett nord-nordvest for Nordre park, der bebyggelsen brant ned i bybrannen den 12. august 1878. Rett overfor det bygget ringerikingene i dag kjenner som «Handelsskolen» (Hammerbrogate 9), lå , i det som ble til Nordre park. Både Blyberggården (Hammerbrogate 8) og Skauggården (Hammerbrogate 9, ble også kalt Børsemakergården) gikk med i brannen. Hønefoss Meieri kjøpte branntomten etter Skauggården i Hammerbrogate 9 og satt opp et meieri der, som startet opp driften 10. mai 1880, og det er denne bygningsmassen som er kjent som «Handelsskolen» i dag.